ВЪПРОСИ ОТ ТЕХНИЧЕСКИ ХАРАКТЕР ЗА РЕШАВАНЕ В СИНС,

**обсъдени на срещата между комисията и разработчика на 27.03.2017 г.**,

поставяни в някои от писмата от съдилищата до комисията

**писмо на РС-Ямбол**

**При наказателно дело с повече обвиняеми** - ако по отношение на единия обвиняем се решава със споразумение тогава делото по отношение на останалите обвиняеми продължава по общ характер като съдията, решил делото в частта със споразумението си прави отвод и делото се разпределя на друг съдия. Към момента обаче в СИНС като се направи отвод от един съдия коефициентът за това дело остава за следващия съдия, който приключва делото и отвелият се съдия не получава никакъв коефициент.

**По въпроса има становище на комисията (т.3.2., протокол 10)** - по делото, по което е постигнато споразумение по част от повдигнатите обвинения, ще се определи коефициентът съобразно разпоредбите от ПОНС, като се приложи коригиращ коефициент за намаляване, а по останалите обвинения, за които делото продължава по общия ред на новия съдия-докладчик, определен чрез ЦСРД, ще му се определи коефициент като за ново дело.

**Разработчикът потвърди, че ще мислят как технически да стане възможно** по отношение на коефициента и по отношение на посочените по делото съдии.

**писмо на АС-София**

**Падащите менюта** – при шифър 10000, шифър 4350 и 94350, шифър 3040 и 8030, шифър 4381 и 94381 – полетата с падащото меню в което се листват материалните основания, т.е. текстовете на другите шифри – **да се направи по-голямо полето и да има видимост надолу**, че може да се избира измежду другите материални основания, а не само първите две-три излизащи и виждащи се при отваряне на падащото меню. (Към момента като избере например шифър 10000 се виждат само първите две-три материални основания и те направо слагат ентер и после се чудят и питат защо им излизат други шифри, а не 10000 примерно, а не виждат, че надолу може да скролнат и да си изберат от другите основания.) Т.е. необходимо е падащото меню да е с по-голямо поле и да има видимост, че може да се избира измежду цялата падаща листа, а не само тези, които се виждат при отваряне.

**Разработчикът потвърди, че ще направят полетата по-големи, за да има видимост.**

**писмо на РС-Лом**

**В СИНС** **липсват опциите „спряно“ и „възобновено“**, като по този начин не става ясно как ще се приспадне времето, през което делото е спряно, за да се изпълни разпоредбата на ал. 2 на чл. 36, която казва, че за периода, през който делото е било спряно, не се редуцира коефициентът за тежест на това дело.

**Разработчикът потвърди, че ще бъде добавена функционалност „от… до…“ по делото, ще продължат да мислят как технически да го осъществят.**

**писмо на ОС-Монтана**

При **заложен в ЦСРД по-нисък процент натовареност**, например 50%, при съпоставка на данните за делата в АСУД с данните от СИНС се установява, че **СИНС не отчита това процентно намаление**.

**Има решение на комисията /т**.**5.2., протокол 11/ - процентът със заповед на председателя, съгласувано с общото събрание, се намалява и залага в** ЦСРД, но това не се отразява в СИНС в допълнителните дейности. Т.е. чрез по-ниския процент в ЦРСД на съдията си му се разпределят по-малко дела, колкото му се разпределят – толкова му се отчитат и в СИНС.

**писмо на СГС**

**Как технически ще бъде решено отчитането на индивидуалната натовареност** на съдия, на когото се разпределят (обикновено със заповед на председателя) **несвършени от друг съдия дела, образувани в предходни години**, тъй като автоматично СИНС ще ги направи с коефициент 0 заради годината на образуване.

**Има решение на комисията (т.9.1., протокол 11) –** новите съдии-докладчици ще си получат първоначалните коефициенти на делата, независимо от годината в която са били разпределени на предишния докладчик.

**Разработчикът потвърди, че ще помислят как технически да създадат функционалност в СИНС чрез която всички дела, посочени в заповедта на председателя, пакетно да преминат към новия съдия-докладчик** и по тях годината на образуване да не влияе на първоначалния коефициент, като ще е необходимо вероятно и ръчно въвеждане на някои данни.

**РС-Русе**

**Отчитане дейността на съдията по произнасяния след вече свършило дело и влязла в сила присъда**, например по веществени доказателства и възнаграждения на НБПП , чл. 306, ал.1, т.4 НПК и др.

**Има становище на комисията (т. 1.2., протокол 10)** че има възможност за прилагане на алгоритъм, подобен на този в производствата по несъстоятелност и делби. **Има и конкретно предложение** за решаване на въпроса в становището на Иваничка Славкова.

**писма на РС-Средец, ОС-Русе**

**Промяната на коригиращите коефициенти не могат да смогват да ги нанесат по вече свършените дела преди приемане на промяната.**

**Има решение на комисията (т. 2.2. и 3.2., протокол 11) -** че с оглед осигуряване достоверност на данните, постъпили в СИНС е необходимо пълно въвеждане на коригиращите коефициенти, за което следва да се предприемат действия за изпълнение на §9 от ПОНС.

***Обобщил въпросите:***

***Емилия Петкова, експ.сътрудник към комисията***